Baada ya kutua Simba, mlinzi wa kushoto Gadiel Michael Kamagi, amesema kwama tangu msimu uliopita kikosi cha timu hiyo kilikuwa na ubora mkubwa, hali iliyosababisha kutwaa ubingwa wa Ligi Kuu Soka Tanzania Bara na kufika robo fainali ya Ligi ya Mabingwa Afrika. Gadiel ambaye amejiunga na Simba akitokea kwa mahasimu wao Yanga, kwa sasa yupo Afrika Kusini kwenye kambi ya timu hiyo baada ya kusaini kandarasi ya miaka miwili akitokea Yanga. “Simba ni timu bora na imara tangu msimu uliopita ndio maana iliweza kutwaa ubingwa, nina imani msimu ujao tutashirikiana vema kufanya vizuri na kufikia malengo,” amesema.  Simba ni mabingwa watetezi wa Ligi Kuu Bara baada ya kutwaa mara mbili mfululizo kuanzia msimu wa 2017-18, 2018-19.